**ELŐTERJESZTÉS**

**Tárgya:** Ingatlanok vásárlása

**Készítette:** dr. Szabó Tímea, jegyző

**Előterjesztő:** Kovács Csaba Károly, polgármester

Tisztelt Képviselő-testület!

A Képviselő-testület részéről felmerült a vagyongazdálkodással kapcsolatban a tulajdonában álló egyes ingatlanok értékesítése, és azok helyett az Önkormányzat által jobban hasznosítható ingatlanok vásárlása. Ennek okán a februári ülésen már döntés született két ingatlan értékesítéséről.

Jelen előterjesztés tárgya két ingatlan megvásárlása. Az egyik a Balatonhenye 66. hrsz-ú, a másik a 69. hrsz-ú ingatlan.

A 66. helyrajzi számú ingatlan művelési ága „kivett gazdasági épület, udvar; a területe 151 m2. Az ingatlannak 4 tulajdonosa van, valamennyiük 1/4-1/4 tulajdoni hányaddal rendelkezik, az egyik tulajdonos illetőségét 170. 675 Ft főkövetelés és járulékai erejéig végrehajtási jog terheli. Az ingatlan értéke a Térkép 90 Bt. által készített, 2016. február 5-én kelt értékbecslés szerint 302. 000 Ft.

A 69. helyrajzi számú ingatlan művelési ága „kivett lakóház, udvar”; a területe 92 m2. Az ingatlannak 2 tulajdonosa van (1/2-1/2-ed tulajdoni hányad), továbbá 1/9-ed hányadát haszonélvezeti jog terheli. Ezen kívül az ingatlant több jelzálogjog bejegyzés is terheli: 22. 000 Ft és járulékai erejéig; 18. 863 Ft és járulékai erejéig; valamint 12. 600 Ft és járulékai erejéig. Mindezen túl az Önkormányzat ezen ingatlan vételárában érvényesíteni kívánja a tulajdonosok édesanyját terhelő, két ingatlan utáni szennyvíz érdekeltségi hozzájárulás tartozást 510. 000 Ft értékben. Az ingatlan értéke a Térkép 90 Bt. által készített, 2016. február 5-én kelt értékbecslés szerint 1. 200. 000 Ft.

Fentiek alapján kérem, hozzák meg döntésüket:

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2016. (…) HATÁROZATA**

***A Balatonhenye 66. / 69. hrssz-ú ingatlan megvásárlásáról***

Balatonhenye Község Önkormányzata Képviselő-testülete elhatározza, hogy a Balatonhenye 66. hrszú, kivett gazdasági épület, udvar művelési ágú; 151 m2 területű / 69. hrsz-ú kivett lakóház, udvar művelési ágú, 92 m2 területű ingatlant meg kívánja vásárolni az alábbiak szerint / az alábbi feltételekkel: ……

Az ingatlan vételárát ….. Ft-ban határozza meg.

Az adásvételi szerződéssel kapcsolatban a Képviselő-testület az alábbi igényeket fogalmazza meg:

….

Felelős: Kovács Csaba Károly, polgármester

Határidő: ….